label_title: Pesem Evrovizije 2003
label_desc: Izbor Pesem Evrovizije 2003 je bil 48. izbor za Pesem Evrovizije zapovrstjo in je potekal 24. maja 2003 v latvijski prestolnici Rigi. Voditelja prireditve sta bila Marie N, latvijska pevka, ki je leto poprej prinesla Latviji zmago na Evroviziji, in Renārs Kaupers, ki je na Evroviziji 2000 s svojo skupino dosegel tretjo mesto. Zgodilo se je drugič v zgodovini Evrovizije, da sta bila oba voditelja nastopajoča pevka v preteklih letih - prvič se je to pripetilo na Evroviziji 1991. 